AlexejDobrolubov/national_council_slovak_2010 huggingface dataset:
51. schôdza NR SR - 14.deň - B. popoludní
Dátum: 2015-05-28
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

90. Ďakujem za slovo, pán predseda. Pán poslanec Kadúc, ja len, aby som sa trošku vrátil k tomu primárnemu predmetu tejto debaty celej, ktorá tuná, ktorú tuná už počúvame niekoľko hodín, vy sa úplne legitímne pýtate na to, čo dozorná rada, čo správca, čo manažéri, čo riaditeľ, úplne legitímne ako hľadáte odpovede na tieto legitímne otázky, ktoré nie sú jasné. Ale oni sú neni sú jasné aj z toho dôvodu, že tento projekt privatizácie je od začiatku zlý. Od začiatku to proste nefunguje, hej, a tento krok, ktorý ako nás teraz čaká, je vlastne krok na záchranu a na opravu toho nefungujúceho kroku, ktorý sa stal pred niekoľkými rokmi. Čiže to je ten, to je ten problém, keby normálne táto inštitúcia fungovala, tak aj na vaše otázky by sa dalo asi normálne odpovedať. Vzhľadom na to, že táto otázka a táto privatizácia sa ukazuje aj v zmysle tej debaty, ktorá tu je a ktorá ako nie je len otázkou koaličných poslancov, sa tento obchod ukazuje ako obchod zlý. Ako obchod zlý, sú tu rôzne podozrenia z kšeftárenia, z kšeftov, zo zlej privatizácie, zo zámerne zlej privatizácie a rôzne podozrenia, ktoré ešte budú určite mať vo svojom dosahu aj orgány činné v trestnom konaní. Proste tento projekt, tento výpredaj toho rodinného striebra bol zlý. Preto obávam sa, že na tieto vaše otázky dnes ani neexistujú nejaké normálne odpovede. Ďakujem za pozornosť.
51. schôdza NR SR - 14.deň - B. popoludní
Dátum: 2015-05-28
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

74. Ďakujem za slovo, pán predsedajúci. Viete, úsmevne, zaujímavé je pre mňa v rámci tejto diskusie, ako konfrontačne pôsobí na niektorých poslancov takéto nekonfrontačné vystúpenie, aké sme si práve vypočuli. Proste tuná táto pravá strana hádže žlč a síru a neviem čo ešte na ľavú stranu a potom príde jeden človek, ktorý v tomto prostredí existoval, žil, pozná fakty, vie, o čom hovorí, a zrazu sa stáva pre niektorých ľudí z pravej strany totálne konfrontačný, neprijateľný a ja neviem ešte akýkoľvek. Veď toto vystúpenie znova vrátilo túto debatu do polohy profesionálov, do polohy ľudí, ktorí s touto témou pracovali, ktorí o nej niečo vedia, a to sa práve tým niektorým ľuďom, ktorí o tejto správe a informácii ako chceli počúvať v parlamentne, nepáči. Tak čo vlastne chcete počuť? Čo vlastne chcete počuť? Nadávky alebo iné čísla, o ktoré by ste sa mohli chytiť, alebo nejakú správu podobnú tomu, ktorú tuná prečítal, aby som sa držal rokovacieho poriadku, nikoho nemenoval, pán Lojzo (reakcia z pléna), alebo čo vlastne chcete počuť, o čo vám ide? Tu ste počuli nekonfrontačný prejav poslanca Muňka, ktorý vám dokázal povedať to, čo nechcete počuť. A zato sa mu treba poďakovať, lebo konečne je tu normálne pragmatický pracovný tón. Lenže to sa vám nepáči. Vy chcete niečo úplne iného. Však, pán poslanec Lojzo, aby som neporušil rokovací poriadok? (Reakcia z pléna.) Ďakujem pekne za pozornosť.
51. schôdza NR SR - 14.deň - A. dopoludnia
Dátum: 2015-05-28
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

10. Ďakujem za slovo, pani predsedajúca. Pán poslanec Dzurinda, pri všetkej úcte, trošku ste to otočili. Ten problém nie je v tom, ako vy hovoríte, že či ste privatizovali pod cenu, alebo nie pod cenu, som rád, že ma teraz počúvate aj s pánom Hrušovským, ten problém je v tom, že ste vôbec privatizovali. To je to najkľúčovejšie a o tom tuná bola, o tom tuná bola debata. Mňa skôr zaujíma, z tej pozície súčasného vášho videnia, či by ste to, čo ste spravili, urobili teraz. A s plným vedomím a s tými informáciami, ktoré máte teraz.To je jedna vec. Hovorili ste tu o príbehu o Gabčíkove. Ja ten príbeh poznám trošku inak. Ja ten príbeh poznám z rozprávania pána Bindera. Opäť môžem len povedať, že tá pamäť je naozaj krátka, a tá politická je ešte kratšia ako tá normálna, preto, lebo to, samozrejme, tým politikom, ktorí si radi nepamätajú to negatívne, vyhovuje. A potom ďalšia vec, hovoríte o privatizácii stále. Vy ste predsa chceli sprivatizovať aj Slovenské národné divadlo. Opäť to je iný príbeh, opäť je to príbeh o privatizácii. Opäť je to príbeh, ktorému ste vy vtedy, vy vtedy, vy ste stáli na čele tejto privatizácie, ale náhodou sa stalo, že už tie dohody o dohodách, ktoré vtedy urobil pán Rusko, sa nerealizovali, a že to Slovenské národné divadlo tuná dnes je. Ale vy ste boli pri tom, keď ste na tej vláde niekoľkokrát jednali o privatizácii novostavby Slovenského národného divadla. Ucukli ste v poslednej chvíli, chvalabohu. Dnes do toho Národného divadla chodíte rád a ja som veľmi rád a predpokladám aj vy, že sa neprivatizovalo. Tak takto je to nejako aj s tými elektrárňami, viete.
51. schôdza NR SR - 13.deň - B. popoludní
Dátum: 2015-05-27
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

126. Ďakujem veľmi pekne za slovo, pani predsedajúca. Pán minister, ja som veľmi rád, že ste vystúpili tak, ako ste vystúpili. A pomaly sa tie fakty ohľadne tej skvelej privatizácie začínajú odkrývať, na základe tých informácií, čo dávate. A myslím si, že táto rozprava sa nectenej opozícii trošku vymyká z rúk. A myslím si, že dokonca aj ministri vlády pána ministra Dzurindu, pána predsedu vlády Dzurindu po tomto, po týchto dňoch asi dobre spávať nebudú. A pokiaľ by len 50 % z toho, čo ste povedali, bolo pravdou, no tak myslím si, že tie slovenské väznice nebudú určite zívať prázdnotou. A keď to takto ďalej pôjde, ešte jedna, dve takéto schôdze, ktoré nám objasnia všetky tie veci okolo privatizácie, no tak to bude veľmi veselo. (Výkriky v sále.) Poprosil by som, aby, poprosil by som, aby sa upokojili ctení poslanci z tej pravej strany, lebo keď tu niekto hovorí o ekonomickej vlastizrade, tak to myslí sakramentsky vážne. (Výkriky v sále.) Tá ekonomická vlastizrada, už o nej hovoril kdekto... A, pán Poliačik, nevykrikujte, lebo vy o tomto viete úplne, absolútne nič. Buďte taký láskavý, nevykrikujte, prihláste sa do rozpravy. Neviete sa už ani len slušne chovať. Tak upozornite na to aspoň vašich rodičov, čo vás nenaučili (smiech v sále). Už mi to naozaj lezie na nervy, toto. (Výkriky v sále. Prerušenie vystúpenia predsedajúcou.) Laššáková, Jana, podpredsedníčka NR SR Ale, pán poslanec! Jarjabek, Dušan, poslanec NR SR Čiže buďte takí láskaví a zamyslite sa nad sebou, kam ste doviedli túto spoločnosť aj v rámci tejto schôdze a týchto informácií, ktoré tuná takýmto spôsobom sú podávané ministrami, ktoré prichádzajú s týmito informáciami, úplne novými pre verejnosť, a dúfam, že verejnosť na to aj patrične zareaguje. Ďakujem veľmi pekne za pozornosť.
51. schôdza NR SR - 13.deň - B. popoludní
Dátum: 2015-05-27
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

48. Ďakujem za slovo, pani predsedajúca. Dámy a páni, ja nerozumiem po tomto prejave pána poslanca Přidala dvom veciam. Prvá vec je, ako vôbec niekto môže obhajovať takýto kšeft? A po druhé, ako môže poslanec Přidal obhajovať takýto kšeft, ktorý nás tu ešte pred mesiacom kádroval, a tuto bol, tuto za týmto kecpultom s takým papierikom a rozprával nám, kto koľko zarobí a za koľko a aká je to zlodejina a ten má o 43 euro menej alebo viac, ako ten druhý, proste to kádrovanie už všetci si ho pamätáme v tomto parlamente, keď sme hovorili o tom, že aby teda dve funkcie a dosť. Tak to bolo nejako, pán poslanec Přidal, však? Tak ste to hovorili. A teraz tento pán poslanec tuná obhajuje kšeft storočia. A to už vám tie státisíce a milióny nevadia teraz, hej? To už sú iné peniaze pre túto spoločnosť?! Hovoríte tu o percentách z percent. Koho to zaujíma? Viete, čo zaujíma verejnosť? Nie tie percentá z percent, o ktorých ste hovorili, ale to, že to bola absolútna zlodejina. A vy to veľmi dobre viete a teraz ste sa tomu spreneverili. Čiže ešte raz, keď tu budete kádrovať ľudí, že zarábajú o 43 euro viacej ako vy, tak vám to, pán poslanec, pripomeniem a dvakrát.
51. schôdza NR SR - 13.deň - B. popoludní
Dátum: 2015-05-27
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

18. Ďakujem veľmi pekne, pani podpredsedkyňa Národnej rady. Pán poslanec Mičovský, ja si veľmi vážim tie vaše slová ako diváka, ako poslucháča a sa s nimi absolútne stotožňujem. Nie je to len chýbanie žánru poézie, o ktorej hovoríte. Chýbajú ďalšie žánre, ktoré dnes ako keby neboli. Nebudem hovoriť o žánri komornej opery, o žánri komornej činohry, o žánri malých foriem. V rámci tohto by sme ozaj mohli hovoriť o mnohých žánroch, ktoré tuná neexistujú, ja neviem, z rôznych žánrov- – opereta, komorná muzika, vokálna komorná a tak ďalej a tak ďalej. Samozrejme, v neposlednom rade poézia, ktorá absolútne vymizla, či už z verejnoprávnej televízie alebo v súkromných televíziách, alebo z rozhlasu už ani nehovoriac. Zase na druhej strane musím povedať veľmi kriticky, toto nie je úloha Rady pre vysielanie a retransmisiu. Toto Rada pre vysielanie a retransmisiu nemôže nijako ovplyvniť. Nie, toto znamená, že sa to nedá rátať medzi jej nejaké negatíva alebo že by tuná tento problém akosi opomenula. Ten problém sa musí riešiť niekde inde. Ale určite Rada pre vysielanie a retransmisiu nie je tým orgánom, ktorá by mohla tieto veci ovplyvniť a už vôbec nie zo zákona. Ďakujem za pozornosť.
51. schôdza NR SR - 13.deň - B. popoludní
Dátum: 2015-05-27
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

12. Ja len v krátkosti. Krátka reakcia na pána poslanca Mikloška. Pán poslanec, len aby sme rade nevyčítali to, na čo ona naozaj nemá vplyv. Hovorili ste niečo o kvalite programu. Rada naozaj nemôže za to, či nejaký film je kvalitný alebo nekvalitný, alebo program spĺňa alebo nespĺňa tie kritéria kvality, o ktorých ste hovorili. To určite nie. Ďalej si myslím, že, čo sa týka tej perspektívy rady, možno niekedy v budúcnosti príde chvíľa, keď sa rada bude zaoberať napríklad aj čistotou jazyka, lebo aj to je veľký problém, ktorý v médiách existuje a v poslednej dobe hlavne rozhlase, a bez ohľadu na to, či je to verejnoprávny rozhlas alebo súkromný rozhlas, keby sa niekto z jazykovedného hľadiska začal zaoberať tým, ako niektoré tie tzv. živé relácie vyzerajú, ako sa v nich rozpráva tzv. po slovensky, tak sa nerozprávalo ani u nás na dvore. No a ešte sme zabudli podčiarknuť, že naozaj kauza Vlna, ktorá bola riešená radou, bola riešená veľmi dobre, veľmi vhodne, a bolo to podčiarknuté Najvyšším súdom. Vlna dnes vysiela, je to plnoprávny rozhlasový nosič, je to plnoprávne vysielanie a ja som len rád, že rada sa ani v tomto prípade nemýlila, že Najvyšší súd v plnej miere potvrdil rozhodnutie Rady pre vysielanie retransmisiu.
51. schôdza NR SR - 13.deň - B. popoludní
Dátum: 2015-05-27
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

6. Ďakujem pekne, pani predsedajúca, za slovo. Hádam pri takomto hodnotení Rady pre vysielanie a retransmisie treba ešte určite povedať a dodať, že rada patrí dlhodobo k tým inštitúciám, ktoré majú veľký rešpekt, ktoré majú, ktoré majú na rozdiel od iných inštitúcií, ktoré sú rešpektované a nespochybňované. Táto autorita rady existuje mnoho rokov dozadu, bez ohľadu na to, ako sa striedajú predsedovia tejto rady, respektíve ako sa striedajú členovia tejto rady. Ako preto skutočne v rámci stabilizácie a legislatívnej stabilizácie tejto rady je asi to lepšie, ak nie to najlepšie, čo vôbec z legislatívy vzniklo za posledné roky v rámci takýto inštitúcií. Určite rada bude mať v budúcnosti problém s rozširovaním svojej kontrolnej činnosti a určite prejde aj novelizáciou. Na to sa treba pripraviť a určite bude treba aj pre radu rátať s vyššími finančnými prostriedkami, ktoré samozrejme budú súvisieť s jej činnosťou preto, lebo kolega Viskupič povedal jednu vec, že rada už po istom čase, ako keby nestíhala plniť si všetky tie funkcie a v rámci tých komunálnych médií, ktorých bude stále viac a ktoré budú mať oveľa väčší vplyv v zásade, aký majú teraz. A bude treba samozrejme kontrolnú činnosť. A kontrolná činnosť bude samozrejme zase na pleciach Rady pre vysielanie a retransmisiu. Keby sa stalo teraz, tak na to v tejto chvíli rada určite kapacitne nestačí, ale toto už všetko hovoríme o nejakej budúcnosti aj legislatívnej.
51. schôdza NR SR - 12.deň - B. popoludní
Dátum: 2015-05-26
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne za slovo, pani predsedajúca. No, pán poslanec Kuffa, ty si hovoril, prečo nemal prejsť tento návrh zákona do druhého čítania. Tak ja poviem len krátku repliku na to. V tom prvom čítaní sa posudzuje téma, obsah témy toho zákona, vhodnosť tej témy, aktuálnosť tej témy a tak ďalej a tak ďalej. Čiže to je len dôkazom toho, že naozaj túto tému berieme vážne. A tá téma je skutočne aktuálna, o ktorej hovorí pán poslanec Hlina. Preto prešla do druhého čítania. Avšak potom, ja to, prepáčte, opäť ako neprávnik, poviem veľmi jednoducho, zasadli odborníci, zasadli právnici, zasadli legislatívci so snahou teda niečo s tým spraviť. A toto sa nepodarilo realizovať. Ja som nebol v tej skupine, ktorá o týchto veciach rozhodovala, ale verím týmto ľuďom, že jednoducho táto téma, hoc nanajvýš je aktuálna, sa nedá v tejto podobe, ktorú pán poslanec Hlina predkladá, opraviť. Čiže beriem to na vedomie, že niekto túto tému určite v budúcnosti bude riešiť a bude ju riešiť formálne iným spôsobom, ako je riešená doteraz. To je všetko. Ale dôkazom toho, že táto téma je naozaj aktuálna a že sa týka nás všetkých a že je tu chcenie riešiť tento problém, je práve to, že prešla do druhého čítania. Ďakujem za pozornosť.
51. schôdza NR SR - 12.deň - B. popoludní
Dátum: 2015-05-26
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

Ja to poviem, pán poslanec Hlina, tak neprávnicky, tak ako som to počul, ako to hovoril teda pán poslanec Susko, ako ste mu vy protirečili, aby ste ani vy sa necítili dotknutý, niekoľkokrát bolo povedané, že tá myšlienka, s ktorou ste prišli, je dobrá, ale realizácia je v tomto prípade nevykonateľná. A keď právnici povedia, že je nevykonateľná ani v rámci druhého čítania, preto, lebo sa to nedá spraviť jednoducho, no tak treba k tomu zaujať nejaké stanovisko, bez ohľadu na to, či to je opozičný alebo koaličný návrh. A len pre vašu informáciu, to isté sa deje napríklad u nás na klube. Niekto tam príde s akýmkoľvek návrhom, ten návrh v prvom rade sa posudzuje právnikmi, či je vykonateľný, bez ohľadu na to, aký ten návrh má obsah, no a keď je nevykonateľný, tak ten dotyčný ani v rámci klubu si nedovolí s tým návrhom ísť von. Čiže tá prax je, že tí právnici, ktorí skutočne majú asi najviac čo povedať do legislatívy, jednoducho nás neprávnikov kritizujú a vracajú nám návrhy len preto, že sú nevykonateľné. Čiže buďte taký láskavý, vezmite to v tomto kontexte. A pán Susko si koná iba svoju povinnosť. To nie je o istom nechcení obsahu, tento príbeh je o istej nevykonateľnosti toho návrhu, ktorý ste predložili vy. Toto je všetko, nič viac a nič menej. Ďakujem za pozornosť.
51. schôdza NR SR - 10.deň - B. popoludní
Dátum: 2015-05-21
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

106. Ďakujem pekne, pani predsedajúca. Pán poslanec Přidal, ja som sa chcel len spýtať jednu vec, na základe toho, čo ste hovorili, ako chcete zabrániť, lebo som to nepochopil, hej, preto by som poprosil vysvetlenie, ako chcete zabrániť tomu, aby sa majetky poslancov nedali prekrývať napríklad cez rodinných príslušníkov alebo aby sa nedali prekrývať cez manželky, lebo máme tu v tomto parlamente nesmierne veľa chudobných poslancov, o to viacej majetnejšie sú ich manželky, čo sa teda rieši spôsobom podľa môjho názoru dosť nenáležitým. Ak som to nepostrehol v tom, čo ste hovorili, tak sa ospravedlňujem, keby ste boli taký láskavý mi to vysvetliť. Ďakujem.
51. schôdza NR SR - 12.deň - B. popoludní
Dátum: 2015-05-26
Poslanec: Chren, Martin (-)
Druh vystúpenia: Vystúpenie s faktickou poznámkou

Igor, ďakujem veľmi pekne. Ja si myslím, že toto je téma, ktorá je dôležitá, a vôbec sa v nej nemá zmysel hašteriť, pretože sa úplne zhodujeme v tom cieli hlavnom, ktorý chceme dosiahnuť, aj keď si myslím, že realizácia, ktorú navrhuješ, nie je tá správna a tá dobrá, ale na tom cieli sa zhodujeme. A preto využijem túto faktickú poznámku len naozaj na to, na čo je určená. K faktickej oprave nesprávnosti, ktorú si povedal. Podľa vašej definície je aj strana Šanca vzhľadom na účasť pána Novotného v parlamente starou stranou. A vzťahovali by sa tak na ňu také isté pravidlá ako na všetky ostatné staré strany.
51. schôdza NR SR - 8.deň - B. popoludní
Dátum: 2015-05-19
Poslanec: Chren, Martin (-)
Druh vystúpenia: Vystúpenie s faktickou poznámkou

145. Ďakujem veľmi pekne. Milý Štefan, ja na rozdiel od predrečníka, kolegu Galka si nemyslím, že za tvojím konaním je nejaká korupcia, a pretože ťa poznám a nemyslím si, že ty si zrovna ten, ktorý by sa na niečo také dal nahovoriť. Na druhej strane si myslím, že si jednoducho naletel v tomto prípade a že si sa stal možno aj nechtiac, možno aj v dobrej viere posluhovačom niečoho, čo nie je dobré. A chcem ťa poprosiť, pretože táto vaša nominácia, toto tvoje rozhodnutie, o ktorom si zrejme presvedčený, ohrozuje naozaj zvolenie nezávislého opozičného kandidáta na predsedu NKÚ. Môj kolega Daniel Krajcer o pár minút vo svojom príhovore spomenie aj niektoré veci, ktoré by mohli zmeniť tvoje rozhodnutie, napr. dôkazy o tom, že práve vaša kandidátka porušila zrejme zákon vo verejnej funkcii a nekonala v súlade so zákonom, čo by aj tvoj pohľad podľa mňa malo zmeniť a možno ti mohlo otvoriť oči. Tak ťa chcem poprosiť, aby si pozorne počúval, nebudem len útočiť, nebudem len nadávať, nemám to vo zvyku, dokážem viac na rozdiel od niektorých kolegov, ale chcem ťa v dobrom požiadať, vypočuj si Daniela Krajcera, a ak sa dozvieš veci, ktoré si nevedel, dúfam, že prehodnotíš svoje rozhodnutie, a vyzývam ťa potom, aby si ho zmenil a aby si stiahol svoj podpis spod kandidatúry pani Crkoňovej.
46. schôdza NR SR - 8.deň - A. dopoludnia
Dátum: 2015-02-06
Poslanec: Chren, Martin (-)
Druh vystúpenia: Vystúpenie s faktickou poznámkou

143. Ďakujem veľmi pekne. Ďakujem veľmi pekne, pán kolega, za podporu. Ja by som teda len možno chcel zdôrazniť, že tieto návrhy riešia a vysporadúvajú sa aj s otázkou tých dotovaných spojov, konkrétne ten môj, ktorý hovorí, že automatický nárok na licenciu má len ten spoj mať, ktorého prepravca sa zaviaže, že nebude žiadať žiadnu dotáciu na jeho prevádzkovanie. Čímž pádom napríklad v prípade toho Svidníka, Stropkova, Bardejova by zároveň samosprávy ušetrili peniaze na to, na súčasne dotované spoje, ktoré by mohli presunúť niekde inde. Zároveň len krátka reakcia, lebo som si spomenul na jeden taký, ono je to skoro až bonmot, keď ste hovorili, že nemali by úplne bezdôvodne župani rozhodovať o tom, či pridelia, alebo nepridelia linku. No, oni sa to aj snažili zdôvodniť, keď som videl to vystúpenie nitrianskeho župana, ktorý vysvetľoval, že do Nitry sa už na cesty nevojde jeden autobus navyše, pretože už by boli preplnené. Pritom každý z nás tu niekedy autobusom cestoval do Nitry a pozná tu Cintorínsku ulicu, ktorou sa tam ide na tú autobusovú stanicu, tak vie, že to je úplná hlúposť. Tam bolo naozaj vidieť, že snažia sa to síce odôvodniť, ale že žiadne argumenty nemajú, a preto tento dnes platný, úplne arbitrárny zákon treba zmeniť. Ďakujem veľmi pekne.
44. schôdza NR SR - 8.deň - A. dopoludnia
Dátum: 2014-12-05
Poslanec: Chren, Martin (-)
Druh vystúpenia: Vystúpenie s faktickou poznámkou

170. Ďakujem veľmi pekne. Vážený pán kolega, ja si často vážim vaše názory v oblasti energetiky, ale mám silné podozrenie, že dnes ste tu neprezentovali svoj názor, ale názor monopolu, práve SPP distribúcia. A je mi aj také zvláštne, že na jednej strane zvolávate schôdzu na odvolávanie ministra financií zato, že konal v prospech jednej finančnej skupiny, a dnes tu vystupujete v prospech tej istej finančnej skupiny, ktorá teda je spolumajiteľom tohto monopolu. A, viete, na tento zákon sa dá pozerať z dvoch pohľadov, buď z pohľadu monopolnej firmy, ktorá má monopol, právnikov, silu, vyšetrovacie tímy, alebo z pohľadu ľudí. A keď použijem také podobenstvo, že pastier išiel hľadať jednu zatúlanú ovcu a 99 nechal tak, tak ja to podobenstvo chápem aj tak, že kvôli spravodlivosti aj pre jeden prípad skrivodlivého konania ho musíme riešiť, pretože ten je dôležitý. Je aj právny princíp, ktorý hovorí, že radšej desať, ktorí spáchali čin a nie sú odsúdení, ako jeden nespravodlivo odsúdený. A dnes je situácia taká, že subjektívne postihujete každého a automaticky na ňom je vina, každého bežného človeka, bez ohľadu na to, či nejaký čin spáchal, či to bol vandalizmus. Viete, tu nejde o ten nárast falošných plomb, lebo aj je niekde falošná plomba, tak to je predsa jasná príčinná súvislosť úmyselného konania. Ale ide práve o ten vandalizmus, 250 ľudí podľa informácií trnavskej prokuratúry, ktorí riešia takýto problém. A ja vás vyzývam, aby ste sa postavili na stranu ľudí a nie na stranu monopolu. Pretože máte pravdu a ja súhlasím so všetkými rizikami, ktoré ste spomenuli, a môžme ich riešiť v druhom čítaní, ale ešte raz, nesmieme nespravodlivo postihovať ľudí. Ten monopol, to SPP distribúcia má oveľa silnejšie páky ako bežný človek, ktorý len dostane faktúru, ani nevie, že sa manipulovalo... (Prerušenie vystúpenia časomerom.)